Tirbesipîyê de cinîyê ke projeyê ramitişê sebzeyan ard ca, resayî ê kapasîte ke eşkenê qasê hewcedarîya qeza sebze ber bîyarê. Herême de ke giranîya dana berardişê herêmîyî sebzeyê ke teberî ra yenê zaf vay ê, coka berardişê cinîyan Tirbesipîyê de zaf girîng o.
Tesîso ke serra 2015î de hetê Komîteya Ekonomî ya Cinîyan a Tirbêsipîyê ra ame ronayene goreyê mewsîman zaf sebze ber ano. Tesîs hetê cinîyan ra ame ronayene û firsendê karî zî dano cinîyan.
Serrêke de tesîs qasê 6 tonan sebzeyan ber ano û hewcedarîya sebze ya Tirbesipîyê bi xo peyda keno. Îdarekara tesîrî Ahîne Hûsên îfade kerd ke tesîs de vera vîrusê Korona tebdîrî ameyî girewtene. Muhendîsanê tesîrî ra Selame Heyder Îbrahîm zî ard ziwan ke ê hormon û dermanê kîmyewîyî nêdanê sebzeyan.
